સારાંશ માટે દસ્તાવેજ: વિરાટ કોહલી

એ જાહેરાતમાં કહેવામાં આવતું હતું કે આપણે 25 વર્ષનો બદલો લેવાનો છે, વારંવાર સિરીઝ હારવાથી થયેલાં જખમનો બદલો લેવાનો છે. 

હવે એ જાહેરાત કદાચ ફરી પ્રસારિત નહીં થાય. 

પાંચમી જાન્યુઆરીએ સિરીઝ શરૂ થઈ હતી અને 17 જાન્યુઆરીએ બે ટેસ્ટ મેચ પછી સ્પષ્ટ થઈ ગયું હતું કે 'બદલા-ફદલા' જેવું કંઈ હોતું નથી. 

અમે દક્ષિણ આફ્રિકામાં ટેસ્ટ સિરીઝ રમી રહેલી ટીમ ઇંડિયાની વાત કરી રહ્યાં છીએ. ભારતીય ટીમ 2-0થી સિરીઝ હારી ચૂકી છે. 

આ પ્રવાસ શરૂ થયો એ પહેલાં કહેવામાં આવતું હતું કે આફ્રિકાની ધરતી પર ટેસ્ટ સિરીઝ જીતવાની આ સુવર્ણતક છે, કારણ કે પ્રતિસ્પર્ધી ટીમની 20 વિકેટો ઝડપી શકે તેવા બોલરો ભારત પાસે છે. 

તમને આ પણ વાંચવું ગમશે

બોલરોની મહેનત બેટ્સમેનોએ વેડફી

ભુવનેશ્વર કુમાર

અરધી વાત સાચી સાબિત થઈ છે. ભારતીય બોલરોએ આ સિરીઝમાં અત્યાર સુધીમાં ઉત્તમ દેખાવ કર્યો છે. 

બોલરો ભારતીય ટીમ માટે અનુકૂળ વાતાવરણ સર્જયું હતું એટલું જ નહીં, મેચોને જીતી શકાય એવી પરિસ્થિતિ પણ બનાવી હતી, પરંતુ ભારતીય બેટ્સમેનોએ દગો આપ્યો હતો. 

કેપ્ટન વિરાટ કોહલી માટે આ જોરદાર આંચકો છે તે સ્પષ્ટ છે. 

સેંચુરિયન ટેસ્ટ હાર્યા બાદ કોહલીએ કહ્યું હતું, "બોલરોએ વધુ એકવાર તેમનું કામ કર્યું હતું, પણ બેટ્સમેનોએ નિરાશ કર્યા એટલે અમે અહીં ઊભા છીએ."

એ મેચની ટીમમાંથી ભુવનેશ્વર કુમારને બહાર રાખીને પહેલી મેચમાં નિષ્ફળ રહેવા છતાં રોહિત શર્માને તક આપવા બદલ કોહલીએ સવાલોનો સામનો કરવો પડી રહ્યો છે. 

કોહલી ગુસ્સે શા માટે?

મેચ હાર્યા પછીની નિરાશા વચ્ચે વધુ એકવાર આ સવાલ કોહલીને પૂછવામાં આવ્યો ત્યારે એ પોતાનો ગુસ્સો રોકી શક્યા ન હતા. 

તેમને પૂછવામાં આવ્યું હતું કે સાતત્યસભર ફોર્મ ટેસ્ટ મેચ જરૂરી હોય છે, પણ તમે અત્યાર સુધીમાં જેટલી મેચમાં કેપ્ટનશિપ કરી છે તેમાં દરેક વખત ટીમમાં ફેરફાર કર્યો છે. 

ગુસ્સે થયેલા કોહલીએ આ સવાલના જવાબમાં કહ્યું હતું, "અમે 30માંથી કેટલી મેચો જીત્યા? 21 જીત્યા, બે હાર્યા."

તેના અનુસંધાને સવાલ પૂછવામાં આવ્યો હતો કે "તેમાંથી કેટલી મેચો ભારતમાં રમ્યા હતા?"

કોહલીએ જવાબ આપ્યો હતો, "તેનાથી કોઈ ફરક નથી પડતો. અમે દરેક વખતે જીતવાના પ્રયાસ કરીએ છીએ. હું અહીં તમારા સવાલોના જવાબ દેવા આવ્યો છું, લડવા નહીં."

કોહલીએ એક અન્ય સવાલના જવાબમાં જણાવ્યું હતું, "આપણે બેસ્ટ છીએ એવું માનીને આગળ વધવાનું છે. 

"અહીં આવીને સિરીઝ જીતવાનો આત્મવિશ્વાસ આપણને ન હોય તો અહીં આવવાનો...\nદસ્તાવેજની સમાન ભાષામાં સારાંશ:
પાંચમી જાન્યુઆરી પહેલાં એક સ્પોર્ટ ટીવી ચેનલ પર એક જાહેરાત પ્રસારીત કરવામાં આવતી હતી.